
REPUBLIKA HRVATSKA
TRGOVAČKI SUD U SPLITU             			      
Split, Sukoišanska 6
U   I M E   R E P U B L I K E   H R V A T S K E
R J E Š E NJ E
	Trgovački sud u Splitu, po stečajnoj sutkinji Ani Golub Gruić, povodom prijedloga predlagatelja – dužnika UDRUGA ZA PRIRODU, OKOLIŠ I ODRŽIVI RAZVOJ ˝DICA S PJACE˝, OIB: 61360715085, Hvar, Gojava bb, za otvaranje stečajnog postupka nad tim istim trgovačkim društvom kao dužnikom, dana 17. ožujka 2017. godine 
r i j e š i o   j e                                             
Odbacuje se prijedlog za pokretanje stečajnog postupka nad dužnikom UDRUGA ZA PRIRODU, OKOLIŠ I ODRŽIVI RAZVOJ ˝DICA S PJACE˝, OIB: 61360715085, Hvar, Gojava bb.
Obrazloženje
Dana 27. listopada 2016. godine zaprimljen je prijedlog predlagatelja Udruga za prirodu, okoliš i održivi razvoj ˝Dica s Pjace ˝, OIB: 61360715085, Hvar, Gojava bb, za pokretanje stečajnog postupka nad tim društvom kao dužnikom. U prijedlogu se navodi kako kod dužnika postoji stečajni razlog nesposobnosti za plaćanje te kako dužnik u Očevidniku redoslijeda osnova za plaćanje ima više evidentiranih neizvršenih osnova za plaćanje u razdoblju dužem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa. 
Uvidom u spis ovog suda poslovni broj St-901/2015 proizlazi da je rješenjem ovog suda poslovni broj 4. St-901/2015 od 12. siječnja 2017. godine istovremeno otvoren i zaključen stečajni postupak nad dužnikom Udruga za prirodu, okoliš i održivi razvoj ˝Dica s Pjace ˝, OIB: 61360715085, Hvar, Gojava bb te da je navedena odluka postala pravomoćna sa danom 31. siječnja 2017. godine.
Kako se nad istim stečajnim dužnikom može pokrenuti i otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon, to je temeljem odredbe članka 288. st. 2. Zakona o parničnom postupku („Narodne novine“ broj 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11 i 25/13, dalje ZPP), u vezi s čl. 10. Stečajnog zakona (˝Narodne novine˝ broj 71/15; dalje: SZ) valjalo odbaciti prijedlog za pokretanje stečajnog postupka i odlučiti kao u izreci ovog rješenja.
U Splitu, 17. ožujka 2017. godine 

SUTKINJA
ANA GOLUB GRUIĆ




POUKA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 


DNA:
-  predlagatelju - dužniku
-  mrežna stranica e-Oglasna ploča sudova
-  spis

